Disciplina**: Logica**

Prof. Solomon Laura

Pentru Sapt. 27 Clasa a IX-a

Test de documentare

**Raţionamentul**

* În raport cu termenii sau propoziţiile, raţionamentele (numite si inferenţe) reprezintă **forme logice mai complexe** şi totodată şi **operaţii logice cu propoziţii**. Ceea ce în logica **tradiţională** se numeşte **raţionament**, în logica **modernă** se numeşte **inferenţă** şi **argument** sau tehnică de argumentare în logica **contemporană** (va amintiti lectia Ramurile logicii).
* Def. Raţionamentul este**operaţia logică prin intermediul căreia din propoziţii date numite premise este derivată o altă propoziţie numită concluzie.**
* **Tipuri de raţionamente**

**1.** După direcţia procesului de inferenţă între general şi particular, există inferenţe - deductive - inductive (nedeductive).

Inferenţele**deductive** sunt acelea în care dintr-un anumit număr de premise este derivată o concluzie care este la fel de generală sau mai puţin generală decât premisele din care a fost obţinută (concluzia nu spune mai mult decât spun premisele din care a fost obţinută).

Inferenţele**inductive** sau nedeductive sunt acelea în care concluzia este mai generală decât premisele din care a fost obţinută şi chiar dacă premisele sunt adevărate, concluzia obţinută, rămâne, totuşi, probabilă.

**2.** După numărul premiselor din care se obţine concluzia, inferenţele deductive pot fi - imediate - mediate.

O inferenţă deductivă este**imediată** dacă şi numai dacă concluzia este derivată direct dintr-o singură premisă, fără nici un alt pas intermediar.

O inferenţă deductivă este**mediată** dacă şi numai dacă concluzia este derivată din mai mult de o premisă (ex. silogismul şi polisilogismul).

**3.** În funcţie de corectitudinea logică, inferenţele deductive pot fi - valide

 **-** nevalide.

O inferenţă deductivă este **validă** atunci când din premise adevărate se obţine o concluzie adevărată.

O inferenţă deductivă este **nevalidă** atunci când premisele pot fi adevărate, însă concluzia este falsă.

**4.** După felul premiselor inferenţele mediate pot fi - **ipotetico-categorice**

 - **disjunctivo-categorice**.

**5.** După numărul cazurilor examinate inferenţele inductive pot fi clasificate în: **-** inducţie**completă**

 - inducţie**incompletă**.

**6.** În funcţie de gradul de probabilitate al concluziei, inferenţele inductive (nedeductive) pot fi - tari - slabe.

Un argument nedeductiv este **tare** numai dacă premisele sunt adevărate şi concluzia are mare probabilitate să fie adevărată.

Un argument nedeductiv este **slab** numai dacă premisele sunt adevărate şi concluzia are mică probabilitate să fie adevărată.

 **Exemplu de rationament: P1** Elevii sunt in clasa.

 **P2** Andrei este elev.

 **C** Andrei este in clas.

Tema de lucru:

a)Realizeaza schema lectiei in caiet, folosind textul de documentare de mai sus.

b) Construieste 3 rationamente cu termenii: parintii, caietele, telefoanele.
Trimite poza cu caietul sau foaia la adresa proiect\_gsnt@yahoo.ro . scrie la subiectul mesajului Nume, clasa, disciplina.